Ini 6 Sayur Selalu Dijual Di Pasaraya Yang Mudah Je Tanam Sendiri Dalam Pasu

Kini semakin ramai pemilik kediaman yang menjadikan kediaman mereka sebagai tempat untuk sumber sayuran seharian. Malah ada yang menetap di bandar turut sama menanam pokok buah-buahan sebagaimana di kampung-kampung. LAMAN senaraikan enam sayuran yang anda boleh tanam sendiri walaupun anda rasa susah dan mustahil untuk hidup subur.

Kaya dengan vitamin B, C dan kalsium asparagus boleh menjadikan edible garden anda lebih bervariasi. Diklasifikasikan sebagai tanaman perennial, pucuknya segar boleh dituai hanya selepas 8 bulan. Disebabkan ia merupakan tanaman perennial, rumpun asparagus boleh membiak dengan banyak apabila mencecah usia 2 tahun dan mampu kekal sehingga 20 tahun. Cara tanaman adalah menggunakan biji benih atau kaedah crown iaitu akar bertunas. Digalakkan menanam pada batas.

Waktu Menanam: Iklim tropika membenarkan asparagus ditanam pada bila-bila masa.

Waktu menuai: Tuai pada tahun kedua kerana ia semakin matang dan merimbun.

Kubis lazimnya ditanam di kawasan tanah tinggi seperti Cameron Highland atau Kundasang. Ini kerana tumbesarannya memerlukan suhu yang rendah dan bagi membentuk bola kubis. Namun, kubis masih boleh ditanam di tanah rendah dan masih boleh dinikmati dengan enak meskipun memiliki daun terbuka. Kubis termasuk dalam kategori Brassica oleracea yang sekeluarga dengan sayuran seperti brokoli, bunga kubis, kale dan sebagainya. Cara tanaman adalah menggunakan biji benih. Ia boleh ditanam dalam pasu mahupun pada batas.

Waktu menanam: Tiada waktu tertentu untuk iklim tropika atau tanah rendah.

Waktu menuai: Tuai pada dua hingga tiga bulan usia tanaman.

Lettuce atau salad terdiri daripada beberapa jenis seperti butterhead atau Boston yang memiliki bentuk bulat dan daun berkedut, cos dan semicos yang memiliki daun panjang dan rangup, serta loose leaf yang tidak memiliki jantung dan berbentuk bulat. Digalakkan menuai biji benih terus ke tanah kerana ia tidak sesuai dialihkan. Penyiraman dilakukan setiap hari bagi mengelakkan tanah kering.

Waktu menanam:. Sesuai ditanam sepanjang tahun kerana lettuce tahan kepada cuaca panas.

Waktu menuai: Boleh dituai selepas usia tanaman 8 hingga 10 minggu. Tuai bahagian luar lettuce dari masa ke masa kerana ia akan tumbuh yang baharu selepas dipetik. Anda juga boleh menuai keseluruhan salad sekali gus.

Satu tanaman yang tidak sukar dijaga dan boleh dituai dalam masa singkat. Ia juga dikenali dengan nama sawi cina. Memiliki rasa yang segar dan rangup. Ia boleh ditanam dalam pasu jika kekurangan kawasan tanah. Penanaman menggunakan biji benih di kawasan indoor atau terus pada batas. Menariknya tanaman dalam pasu boleh dijadikan hiasan meja, namun harus mendapat cahaya mencukupi.

Waktu menanam: Sepanjang tahun

Waktu menuai: Boleh dituai dalam masa 4 minggu dengan ketinggian 12 hingga 18 inci.

Anda boleh menjimatkan kos dapur dengan menanam sendiri bunga kubis kerana harganya yang lebih mahal berbanding sayuran lain di pasaran. Cara menanam ialah dengan semaian anak benih dalam bekas semaian atau pasu. Ia mengambil masa sehingga sebulan lebih sebelum mengeluarkan bunga kubis. Lakukan siraman setiap hari bagi mengelakkan tanah kering. Selepas hasil bunga kubis dituai (selepas 3-4 bulan), biarkan tanaman induk kerana ia akan mengeluarkan anak pokok pada bahagian batang. Anak pokok ini boleh dicantas dan dibiakkan.

Waktu menanam: Sepanjang tahun

Waktu menuai: Tuai apabila bunga kubis sudah matang lebih kurang 3 hingga 4 bulan usia tanaman.

Sayuran jenis hardy vegetable ini memerlukan suhu rendah, pancaran matahari penuh dan air mencukupi untuk hidup subur. Namun, ia masih boleh ditanam di Malaysia kerana terdapat penyelidikan yang mendapati tanaman ini boleh hidup subur melalui cuaca tropika. Cara tanaman menggunakan semaian biji benih selama 5 hingga 7 minggu (atau sehingga 5 helai daun) sebelum dipindahkan ke batas yang kalis hujan. Anda perlu bersabar bagi menantikan brokoli menghasilkan ‘bunga’. Tanda kematangan brokoli boleh dilihat pada jambak bunga yang padat dan berwarna hijau iaitu sekitar 70 hingga 80 hari.

Waktu menanam: Sepanjang tahun

Waktu menuai: Mengambil masa sehingga 3 bulan untuk dituai.

Pelbagai kaedah dan jenis baja yang boleh digunakan untuk mendapatkan hasil bunga yang kembang mekar di laman. Sama ada dengan menggunakan bahan organik mahupun kimia, pasti ada hasilnya. Namun kali ini LAMAN IMPIANA nak galakkan anda untuk hasilkan baja penggalak bunga dari buah-buahan atau sayuran yang rosak dari dapur anda.
Buahan dan bungaan (250 g setiap bahan):
1. Pisang
2. Labu
3. Lobak merah
4. Tomato
5. Betik
6. Bunga-bungaan

Nota: Kesemua buah-buahan diambil dengan kulit sekali. Lebih ranum buah lebih baik.

Perisa:
1. Gula merah (5 kg)
2. 1 sudu makan EM
3. 1 sudu makan IMO

Alat:
1. Bekas plastik besar
2. Kain
3. Botol

Cara pembuatan :
1. Potong semua buah-buahan
2. Masukkan ke dalam sebuah bekas plastik
3. Campur bunga, gula merah, EM dan IMO
4. Kacau dan lenyek dengan menggunakan senduk kayu. Jangan gunakan tangan.
5. Tutup bekas plastik itu dengan kain
6. Peram sekurang-kurangnya 10-14 hari
7. Selepas hari ke 10-14, tapis buahan yang diperam.
8. Hasil cecair disimpan ke dalam botol
9. Hampas tapisan pula boleh diperam untuk kali kedua, dengan tambahan gula merah. Sukatan lebih kurang sama macam peraman kali pertama

Peraman kali kedua bolehlah lebih lama lagi. Terpulang pada anda, tapi peraman kali kedua boleh sehingga mencapai 1 bulan, selepas itu tapis lagi, dan campurkan hasil peraman kali kedua dengan hasil peraman kali pertama.

Penggunaan:

Nisbah: 1 atau 2 sudu makan dengan 1 liter air.

1. Boleh campurkan bersama EM dan baja ikan.
2. Siram tanah atau sembur pada daun.
3. Kekerapan semburan: 1 atau 2 kali seminggu atau ikut kerajinan anda.

Selamat mencuba.

Ruang balkoni di kediaman sering kali dilupakan dan tidak menjadi keutamaan ketika proses mendeko. Tapi sedarkah anda, sebenarnya, balkoni mempunyai potensi yang tinggi untuk menjadi ruang kegemaran buat keluarga berehat dan santai bersama.

Jika anda tiada idea, mulakan dengan memasang rumput tiruan pada balkoni bagi menaikkan serinya.Kemudian boleh la mula menghias!

Antara kelebihan penggunaan rumput tiruan termasuklah :

Cara pemasangan rumput tiruan di ruang balkoni

1. Kenal pasti ruang yang hendak di pasang dan pastikan ia sesuai untuk pemasangan rumput tiruan.

2. Bersihkan kawasan yang hendak diletakkan rumput tiruan daripada sebarang kotoran. Alih dan kosongkan kesemua perabot yang terdapat pada ruangan tersebut.

3. Ukur ruang balkoni anda dengan pita pengukur supaya ukuran yang dibuat lebih tepat. Selain itu, pastikan lantai anda sama rata.

4. Bentangkan rumput tiruan memenuhi ruangan yang telah ditetapkan. Dan potong lebihan rumput tiruan. Sangat mudah anda hanya perlu memotongnya menggunakan pisau pemotong.

5. Setelah mendapat bentangan yang tepat, gunakan gam dunlop untuk melekatkan rumput tiruan pada lantai. Tuang gam dan ratakan gam pada keseluruh ruang lantai. Kemudian hamparkan rumput tiruan tadi.

6. Untuk mencantikkan lagi ruang balkoni anda, letakkan batu perhiasan seperti batu sungai pada sepanjang sudut tepi balkoni.

TA-DAA dah siap . Mudah dan hasilnya pun sangat memuaskan! Selamat mencuba semua.

Bila musim hujan, tanaman paling mudah diserang kulat. Faham sahaja lah kan kalau tanaman diserang kulat bukan sahaja rosak, salah tempat boleh mati terus. Namun, tidak bagi sebahagian masyarakat di Maxico terutamanya diwilayah Ixtlahuaca.

Kulat yang menyerang tanaman jagung dianggap sebagai satu hidangan yang istimewa dan mereka akan berpesta dengan menu kulat tersebut. Kulat yang di panggil Cuitlacoche oleh masyarakat tempatan atau Corn smut akan tumbuh apabila tiba musim hujan yang berpanjangan.
Ia tumbuh apabila air hujan diserap oleh tombol jagung. Kelembapan hujan di antara biji akan menghasilkan kulat yang akan tumbuh di celah biji jagung. Ia berpunca daripada patogen yang dipanggil Ustilago maydis.

Terdapat pelbagai menu hidangan yang boleh disediakan dengan menggunakan cendawan kelabu ini dan ia menjadi makan istimewa masyarakat di Ixtlahuaca. Kini, cendawan kelabu ini juga mudah didapati di pasaran. Ia di jual sebagai makana di dalam tin dan ada juga dalam bentuk kering.


10 Cara Terbaik “organize” Tudung Anda Dalam Bilik, Yang Penting Guna Barang Murah dan Mudah

WANITA Aksesori lebih banyak daripada baju. Itu memang sudah menjadi lumrah kerana sifatnya wanita itu suka kan lebih perincian dan tak suka benda yang sama dipakai setiap hari nak-nak bagi mereka yang berhijab. Bila dah terlalu banyak sangat tudung dan aksesori tu, nak menyimpan nya memang menjadi satu masalah kalau tidak diuruskan dengan betul.

Silap-silap perlu almari khas untuk menyimpan tudung-tudung dan aksesori yang menimbun. Tapi kalau sebarang simpan, bila tak nampak bukan sekadar potensi untuk tudung tu tidak dipakai tinggi disebabkan oleh tidak kelihatan. Malah anda nak Mix and match pun susah. Jadi, ini adalah 10 cara terbaik untuk simpan atau susun tudung supaya memudahkan rutin harian anda. Tak percaya? CUBA DULU

1. Rak kasut dinding

2. Trellis Daiso RM 5.30

3. Buat Sendiri penyangkut dari penyepit baju

4. Batang dan ring shower curtain

5. Tangga (Jangan ambil tangga suami atau ayah untuk menukang ye)

6. Lebih kreatif DIY dari tin

7. Bakul + Rak (Susun macam kat kedai. Ikut warna)

8. Penyangkut baju + shower curtain ring

9. Poket organizer

10. Real Bygel IKEA (tak sampai RM 10 pun sebatang)

Masalah habuk ni memang musuh paling utama kakak-kakak dan mak-mak. Baru saja mop dan sapu dah ada balik habuk. Kadang-kadang sampai bergaduh siapa nak kemas rumah. Tapi nak rumah cantik kemas sentiasa. Tapi malas, macam mana ni! Jangan risau IMPIANA bantu anda. Kali ini IMPIANA nak kongsikan kelebihan penyedut hampagas atau vakum tangan yang boleh mengantikan batang penyapu anda yang berkuasa tinggi.

Ya, IMPIANA tahu banyak jenama lain diluar sana tapi IMPIANA memilih jenama Samsung untuk kali ini. Samsung banyak mengeluarkan perkakas elektrik yang bermutu tinggi. Kali ini vakum tangan Samsung Jet 60 Pet yang mempunyai kuasa tinggi serta ringan untuk dikendalikan jadi pilihan.

Kuasa Sedutan, Pembersihan Yang Kuat

Dilengkapi dengan teknologi Jet Cyclone, vacuum stick tanpa wayar ini mampu menghasilkan daya sedutan sehingga 150W. Ia dapat membersihkan permaidani dan lantai mozek dengan lebih berkesan.

Saiz yang Ringan
Dengan berat 1.45kg*, Jet 60 merupakan vacuum stick paling ringan yang dikeluarkan oleh Samsung. Anda boleh membersihkan rumah anda dengan mudah tanpa meletihkan tangan dan bahu anda! Size kecil dan ringan tetapi hebat! Membersih Lebih Mudah.

Pembersihan yang Menakjubkan Dengan Berus Jet Fit

Malah zarah debu halus dapat di sedut dengan mudah bila menggunakan berus Jet Fit. Putaran 180 darjah memudahkan kerja pembersihan setiap sudut rumah. Yang terbaik, hanya memerlukan satu klik untuk membersihkan berus ini!

IMPIANA berpeluang mencuba sendiri vakum Samsung Jet 60 Pet ini memang tidak menyangkal sekecil-kecil habuk mampu disedut dengan sudutan yang berkuasa tinggi. Kerja harian juga lebih mudah, celah sofa semua dapat dibersihkan dengan sempurna.

Bila anda memiliki vakum Samsung Jet 60 Pet ini pasti anda akan rasa kenikmatan dalam mengemas rumah. Tak susah lagi nak sedut habuk yang melekat sana sini. Paling best, tidak akan memakan ruang penyimpanan anda. Saiz kompak dan mudah untuk simpan membuatkan ia lebih kemas dan teratur.

Promo code: JET60SBD

Promo code: SS50PR

Kempen ini hanya berlangsung selama satu hari sahaja iaitu pada 21 Julai 2022. JANGAN LUPA TARIKH INI.

TUNGGU APA LAGI… CEPAT DAPAT VAKUM INI.

Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Telur ayam memang menjadi satu makanan wajib di rumah. Kalau tak ada memang tak sah. Kena pulak kalau makan dengan maggie… Perghhh memang terangkat la. IMPIANA nak kongsikan dengan anda semua yang mana suka makan telur kena ambil tahu. Mana satu telur ayam yang lebih berkhasiat. Telur ayam kampung atau telur  ayam biasa mana satu yang terbaik.

Terdapat pelbagai jenis telur ayam di pasaran. Yang ada omega3 lah, organik, dan sebagainya. Tapi, apa beza antara telur ayam kumpung dan ayam biasa? Syaza Nutritionist berkongsi apa perbezaan dan telur ayam jenis mana yang lebih bagus. Namun dalam artikel ini, telur ayam kampung yang dimaksudkan adalah tertakluk kepaad ayam yang hidup berkeliaran dan bukan di kurung seperti terutamanya dalam tujuan komersial

Ramai yang tertanya-tanya ada beza ke telur ayam yang dihasilkan daripada ayam kampung dengan ayam biasa??

Kalau menurut USDA memang ada perbezaan. Jadi sebab ini ke telur ayam kampung menjadi pilihan hati??


Nak Cegah Tikus Datang Rumah, Cuba Sembur Minyak Jarak

Kehadiran tikus di dalam kediaman terutamanya di bahagian dapur sebenarnya bukan lah sesuatu perkara yang kecil. Ia bukan sahaja menjadi punca berlakunya banyak kerosakan, malah ia mengundang ancaman penyakit bawaan tikus. Cegah tikus.

Ramai memilih untuk menggunakan racun bagi memusnahkan dan cegah tikus di dalam kediaman. Namun ia mengundang bahaya terutamanya jika anda mempunyai anak yang masih kecil dan juga haiwan peliharaan. Tambahan, jika tikus yang memakan racun tadi mati dalam rumah, ia sukar dikesan dan menyebabkan bau bangkai yang teruk.

Apa kata anda cari alternatif yang lebih ramah atau selamat untuk isi rumah. Tapi, sebelum itu perkara utama yang perlu diselesaikan. Terlebih dahulu pastikan rumah sentiasa bersih dan pastikan sumber-sumbar makanan yang mudah menarik perhatian tikus untuk hadir di dalam kediaman dimusnahkan.

Bahan-bahan:

2 sudu makan minyak jarak atau castor oil
6 sudu makan cecair pencuci pinggan
1 sudu sos cili
1 labu bawang putih

Cara-cara:

1. Cincang halus bawang putih atau boleh ditumbuk
2. campurkan semua bahan cecair bersama bawang putih di dalam satu bekas dan kacau rata
3. Tapiskan larutan dan masukkan ke dalam botol semburan
4. Semburkan campuran pada lubang atau laluan tikus dan mana-mana kawasan yang berpotensi menjadi perhatian tikus seperti kabinet dapur

Lakukan semburan organik pencegah tikus 1 kali seminggu atau lebih kerap ketika musim hujan

Selain semburan organik dari minyak jarak, anda juga boleh tanam tanaman yang mempunyai aroma yang tidak digemari oleh tikus. Ataranya tanaman yang mempunyai aroma tidak digemari tikus adalah seperti daun peppermint dan sage.

Selain itu juga, anda boleh menggunakan minyak pati peppermint atau sage sebagai ganti. Apa yang anda perlu lakukan adalah titiskan minyak pati pappermint atau sage pada bebola kapas dan letakkan di laluan tikus

Masalah habuk ini memang tak dapat dielakkan dekat setiap rumah. Cuci macam mana sekali pun pasti akan ada lagi habuk. Pernahkah anda melihat ulat habuk ini ada yang memanggil ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan dan cahaya matahari yang cukup).

Ulat ni suka bersarang dibawah katil  almari. Andai kata korang selalu bersihkan rumah & takde sawang sekalipun tapi kalau kupu-kupu ni dah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia memang jadi port dia beranak pinak.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

-Keluarkan semua pakaian dari almari.

-Cari pakaian/fabrik yang berlubang. Jika ada, asingkan dari pakaian lain sebab kemungkinan ada telur kupu-kupu. (Kupu-kupu biasanya bertelur kat sumber makanan dia supaya baby ulat dapat makan dengan cukup.

-Basuh pakaian yang berlubang dengan suhu 40°c, pakaian lain boleh dijemur dibawah panas matahari terik ATAU

-Basuh jer semua pakaian dengan suhu 40°c (disarankan). Cara ni leceh sikit, tapi sekurang-kurangnya korang dapat pastikan semua pakaian dah takde telur kupu-kupu tu.

-Almari pakaian korang tu, spray dengan air sabun dan campuran cuka (saya gunakan spray cuka serbaguna saya je). Lap seluruh bahagian dalam dan luar jika perlu. Cuka ni bersifat asid dan mampu membunuh telur-telur serangga dan hama.

-Untuk elak ulat habuk bersarang dalam almari lagi, boleh gunakan ubat gegat ataupun bahan penyah lembapan (contohnya brand thirsty hippo) untuk serap kelembapan dalam almari & tak sesuai untuk pembiakan kupu-kupu. Untuk almari baju ni, saya lebih suka ubat gegat dengan wangian bunga macam dalam Gambar 2. Beli di Mr. DIY.

-Buka semua cadar & sarung bantal.

-Jika bantal dari jenis yang boleh dicuci, sebaik-baiknya cuci dan jemur bantal. Jika bantal tak boleh dicuci, spray dengan larutan cuka sebelum jemur bawah matahari.

-Vakum tilam dan bersihkan bawah katil.

-Spray dengan larutan cuka pada keseluruhan tilam dan juga bawah katil. Biarkan kering sendiri.

– Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun-daun yang berbau kuat yang boleh berfungsi halau serangga contohnya daun salam, daun durian belanda dan sebaginya. Tukar daun baru bila dah kering.

Kisah berkurung di dalam rumah musim pandemik ini, membuatkan ramai jadi lebih kreatif dan bijak merancang. IMPIANA tertarik dengan satu idea mini pantri yang dikongsikan di dalam media sosial ini. Puan Nur Amani Abdul Rani bijak menggunakan masa PKP ini untuk mencantik dan memperkemaskan dapur milik peribadinya. Lebih teratur dan tersusun dengan kemasan bakul dan bekas yang berlabel membuatkan mudah untuk mencari bahan dan makanan yang diinginkan.

Jika dilihat dengan mata kasar, IMPIANA boleh katakan sudah ramai yang bijak mendekor #bijakdekorimpiana. Ruang pantri ini kelihatan macam dapur di dalam Pinterest.

Kredit: Nur Amani Abdul Rani

Jika mempunyai perancangan yang betul dalam menghias, pasti akan dapat hasil yang terbaik dalam apa yang diimpikan. Ruang yang terhad keluasannya tidak menghalang untuk kita menjadikan ia satu ruang yang indah.

Hampir semua orang lebih selesa menggunakan papan pemotong yang berwarna putih tu kan? Kalau anda nak tahu material papan pemotong tersebut diperbuat dari plastik dan memang tahan lama, ringan dan mudah digunakan. Malangnya, ia mudah dilekati dengan daki dan kotoran bukan? Berikut ialah cara pantas yang dapat kita lakukan untuk membersih, memutihkan dan membunuh mikroorganisma di permukaan tersebut

1)  Potong limau/lemon mengikut kesesuaian

2) Taburkan baking soda pada keseluruhan papan pemotong.

3) Gosok papan menggunakan lima/lemon yang dipotong tadi.

4) Biarkan selama 10 minit.

5) Selepas 10 minit, gosok semula papan menggunakan baki  limau/lemon itu tadi.

6) Bersihkan menggunakan apple vinegar.

7) Sambung sental papan sampai puas hati!

8) BIla dah puas hati, bersihkan menggunakan air untuk dibilas. Settle!


LIHAT Seni Bina Masjid Ini Pasti Buat Semua RINDU!

Keindahan seni bina agung ini saling tidak tumpah seperti Taj Mahal di India dan Masjid Nabawi. Masjid yang terletak di Bandar Sri Sendayan, Negeri Sembilan itu telah dibuka kepada umum dengan rasminya pada 20 September yang lalu.

Dengan kos hampir 100 juta ringgit, Masjid Sri Sendayan yang mampu menempatkan lebih 5000 orang jemaah pada satu-satu masa ini telah menjadi masjid terbesar di Negeri Sembilan.

Melalui konsep wakaf, masjid ini yang telah mula dibina sejak tahun 2015 itu dibiayai sepenuhnya oleh pengasas syarikat perbankan Kumpulan RHB, Tan Sri Abdul Rashid Hussain.

Selain mempunyai tiga dewan solat iaitu dewan solat utama yang mampu memuatkan seramai 3,000 jemaah, dewan solat kedua (800 jemaah) dan dewan solat wanita (800 jemaah), masjid ini turut dilengkapi dengan bilik kuliah, perpustakaan, dewan serba guna, bilik pengurusan jenazah, bangunan pentadbiran, dewan makan, enam unit rumah sebagai kediaman petugas masjid serta mempunyai pusat untuk anak-anak yatim yang boleh menempatkan 52 penghuni dan turut dilengkapi bilik ulangkaji serta dewan makan. Semuanya terletak dalam kawasan yang berkeluasan 4.5 hektar!

Pernah atau tidak anda melihat dekorasi ruang dalaman rumah yang bertemakan daripada pelbagai makanan manisan seperti ais krim, donut, gula-gula getah dan sebagainya? Jarang-jarang kan kita dapat melihat dekorasi seperti ini ada di kediaman kenalan keluarga atau pun rakan-rakan di sekeliling kita, betul tak?

Jangan ada yang tidak tahu, sebenarnya ada terdapat sebuah tempat penginapan atau Airbnb dengan dekorasi ruang dalaman yang berkonsepkan daripada pelbagai makanan manisan.

Mesti ramai yang sudah tidak sabar ingin melihat dekorasi ruang dalaman tersebut. Jadi oleh itu, MPIANA mahu kongsikan beberapa keping foto yang memaparkan dekorasi di setiap ruang sudut yang ada bersama anda.

Jika kita dapat lihat, terdapat pelbagai elemen makanan manisan telah dijadikan sebagai pilihan dekorasi ruang dalaman tempat penginapan ini. Antaranya Donut, Ais Krim, Gula-Gula Kapas, Lolipop dan macam-macam lagi.

Bukan sahaja tampak menarik, dekorasi yang telah dihasilkan nyata sememangnya tampak unik dan lain daripada yang lain!

Untuk maklumat anda, tempat penginapan atau Airbnb ini telah diberi nama dan dikenali sebagai ‘Sweet Party’ ini terletak D’ Pristine Medini By OOOU, Lebuh Medini Utara, Bandar Medini Iskandar Puteri, Johor.

Jadi tunggu apa lagi, jika anda ingin merasai sendiri pengalaman menginap di Airbnb ini boleh membuat tempahan dengan kadar segera!

Mungkin ada di kalangan anda yang tidak mengenali dengan hotel penginapan Temple Tree Resort ini meski telah sering berkunjung ke kawasan peranginan terkenal, Pulau Langkawi yang terletak di utara Semenanjung tanah air.

Baru-baru ini, IMPIANA telah berkesempatan dan berpeluang untuk merasai sendiri pengalaman menginap di hotel penginapan Temple Tree Resort ini yang terletak di sekitar kawasan Pantai Cenang, Pulau Langkawi.

Jadi oleh itu, IMPIANA ingin berkongsi kesemua pengalaman menarik selama 3 hari 2 malam di hotel penginapan tersebut bersama pengikut setia IMPIANA.

Untuk maklumat anda, Temple Tree Resort ini adalah merupakan sebuah tempat penginapan untuk para pelancong dari serata negara dan binaan bangunan telah mula dibina sekitar pada tahun 2008.

Dengan ukuran keluasan tanah kawasan tempat penginapan yang mencecah hampir satu ekar ini, Temple Tree Resort telah membangunkan sebanyak 8 buah rumah tradisi lama dan dijadikan sebagai tempat penginapan bertaraf 4 bintang kepada para pelancong.

Apa yang membuatkan tempat penginapan ini menarik dan sangat unik oleh kerana Temple Tree Resort telah membangunkan semula 8 buah rumah tradisi lama yang didatangkan khas dari serata negeri Semenanjung Malaysia.

Kira-kira hampir dalam 2 jam perjalanan menaiki kapal terbang berlepas dari Lapangan Terbang Sultan Abdul Aziz Shah, Subang, IMPIANA telah pun selamat tiba di Lapangan Terbang Antarabangsa Langkawi dan kemudian terus menuju pergi ke Temple Tree Resort.

Dari Lapangan Terbang Antarabangsa Langkawi ke lokasi hotel penginapan adalah sangat dekat dan hanya mengambil masa sekitar dalam 15 hingga 20 minit untuk sampai. Sejurus tiba di Temple Tree Resort, seperti biasa kena daftar masuk dahulu sebelum masuk ke bilik hotel.

Setelah itu, ketika dalam perjalanan dari kaunter ‘reception’ ke bilik penginapan anda akan terlihat sebuah kolam renang yang tersergam indah di pintu masuk utama kawasan penginapan tersebut.

Ketika keberadaan IMPIANA di Temple Tree Resort, IMPIANA telah berpeluang untuk merasai sendiri pengalaman menginap di salah sebuah bilik di Colanial House. Tidak dapat disangkalkan lagi, Colonial House ini sememangnya kelihatan tampak cantik dan mempunyai keunikan yang tersendiri.

Ini kerana, struktur luar dan dalaman bangunan Colonial House didatangkan istimewa dari bandar George Town, Pulau Pinang dan dibina semula di kawasan penginapan Temple Tree Resort. Untuk pengetahuan anda, Colonial House merupakan sebuah rumah tradisi lama yang sudah berusia lebih 100 tahun. Menarik kan?

Kalau luar bangunan rumah sahaja pun sudah kelihatan sangat begitu cantik ketika waktu siang mahupun malam, jadi sudah semestinya ruang dalaman rumah tradisi lama ini juga tampak unik dan menakjubkan.

Bagi konsep ruang dalaman rumah tradisi lama ini pula masih lagi mengekalkan sentuhan elemen kombinasi budaya daripada Peranakan dan juga Eropah.

Secara konklusinya, IMPIANA memang berasa sangat berpuas hati dengan servis perkhidmatan penginapan yang disediakan oleh Temple Tree Resort kepada para pelancong. Boleh kata semua tip-top dan terbaik!

Sekiranya anda ingin mengetahui maklumat lanjut dan membuat tempahan tempat penginapan di Temple Tree Resort, anda boleh sahaja segera melayari laman sesawang www.templetree.com.my atau hubungi nombor di talian +6017-599 5935.

Di samping itu, anda juga boleh saksikan video penuh momen pengalaman IMPIANA di Temple Tree Resort pada pautan video di bawah;

Tip Pulang Ke Kampung Bersama Kucing Dengan Tenang . Mesti ramai yang merancang nak balik beraya ke kampung tahun ni untuk tempoh yang lama. Almaklumlah, tahun ni meruapakan raya pembalasan selepas 2 hatun kita dalam pendemik.

Tapi, bagi pemilik si bulus untuk meninggalkan kucing anda untuk tempoh lebih dari 3 hari agak suakr. Jadi, ramai yang memilih untuk hantar “bording”. Tapi, bording pun bolah tahan harganya. Makanya, tarpaksa di bawa pulang ke kampung sekali.

Oleh itu, bagi memastikan kucing anda tidak tertekan dan selesa sepanjang perjalanan pulang ke kampung, lakukan 9 perkara ni

Mulakan dengan membawa kucing anda masuk ke dalam kereta sebelum rancangan perjalanan anda. Duduk di kerusi belakang bersama-sama dan bawa bersama beberapa treats dan snek untuk kucing anda kemudian belai dan memberus mereka.

Beri peluang untuk kucing anda menghidu dan meneroka seluruh kereta. Kemudia bawa carrier mereka dan letakkan di mana yang ingin anda letak semasa dalam perjalanan.

Mainkan muzik yang menenangkan. Mungkin membawa kucing anda berjalan-jalan di sekitar, bawa kereta dengan perlahan dan cermat supaya kucing anda membiasakan diri dengan pergerakan jadi anda boleh melihat bagaimana respon kucing anda apabila berada di dalam kereta.

Jika kucing anda tidak merespon dengan bagus dengan cubaan pemanduan anda, anda boleh berbincang dengan veterinar anda mengenai rawatan untuk kegelisahan atau motion sickness.

Veterinar anda mungkin ada beberapa pilihan yang dapat membantu menenangkan kucing anda sepanjang perjalanan.

Berikan makan dan air kepada kucing anda sebelum memulakan perjalanan. Beri masa kucing membuang najis dan kencing selepas makan dan minum.

Jika kucing anda mudah mengalami motion sickness, berikan hanya sedikit kuantiti makanan.

NOTA: Jika kucing anda mudah menjadi sakit di dalam kereta, lebih baik puasakan kucing anda 8 jam sebelum memulakan perjalanan. Anda juga mungkin mahu berbincang dengan veterinar anda.

Tidak selamat sekiranya anda membiarkan kucing anda bebas bergerak di dalam kereta. Kucing anda mungkin duduk di bawah pedal dan menyukarkan pemanduan anda.

Carrier memberikan ruang yang selamat, sunyi untuk kucing anda yang dapat membantu kegelisahan yang mungkin kucing anda alami.

Sentiasa bersedia dengan tuala serta lapik khas untuk membersihkan ‘kemalangan’ kencing dan najis yang akan berlaku. Pastikan juga anda membawa beberapa plastik sampah.

Pin lokasi perhentian sepanjang perjalanan anda supaya anda dapat berhenti untuk memberi makan dan minum kucing anda dan berpeluang untuk menggunakan kotak pasir setiap dua ke tiga jam

Idea yang bagus untuk membawa beberapa mainan yang baru dan menarik perhatian kucing anda jadi kucing anda dapat bermain sepanjang perjalanan. Ini boleh membantu kucing anda leka dan gembira.

Haiwan peliharaan kita juga selalunya merasakan apa yang kita rasa. Kucing kita juga akan merindui rumah semasa dalam perjalanan.

Bawa baju lama yang anda pernah pakai, selimut kegemaran mereka di dalam carrier mereka supaya mereka sentiasa mengigati rumah mereka.

Bau-bau seperti ini dapat menjadikan suasana di dalam kereta seperti di dalam runah, mengurangkan kegelisahan kucing anda.

Ini tidak semestinya sewaktu membawa kucing juga, pada bila-bila masa kita disarankan memandu dengan selamat.
Muzik yang kuat dan berhenti secara tiba-tiba akan menjadikan perjalanan ini lebih tekanan kepada kucing. Jadi bawa kereta slow dan steady, serta pasang muzik yang menenangkan.


Ini Cara Yang Betul Untuk Cat Dinding Luar Rumah Kekal Lebih Lama

Cat dinding pada bahagian luar rumah ternyata lebih cepat mengalami kerosakkan. Ianya seperti warna menjadi pudar dan rekahan cat terkupas kerana terdedah dengan panas matahari dan air hujan. Malah, perubahan iklim yang tidak menentu juga menyebabkan dinding luar rumah anda ditumbuhi oleh kulat kerana suhu yang basah dan lembab.
Oleh kerana itu, dinding luar rumah anda perlu dirawat dan di cat mengunakan cara yang betul.

1. Bersihkan Dinding yang Hendak Dicat
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Pilih Cat Khas Untuk Outdoor
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Sesuaikan Cat dengan Jenis Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Mengecat Dinding di Saat Cuaca Cerah
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik Pegecatan yang Tepat
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Mesti ramai yang ingin tahu bagaimana caranya untuk sentiasa kekalkan rumah berbau wangi dan bersih. Oleh itu, anda boleh mencuba 4 petua di bawah ini yang dijamin sangat mudah untuk dilakukan dan murah!

Bahan-bahan yang perlu anda sediakan pun sentiasa ada di rumah dan boleh divariasikan untuk menghasilkan cecair wangian ini. Selepas ini, apabila anda pulang ke rumah, kurang rasa letih dah sebab boleh menghirup udara bau yang menyegarkan sepanjang masa di rumah.

1. HABUK TAK MELEKAT PADA PERABOT

BAHAN-BAHAN:
-1 penutup pelembut fabrik
-10 cawan air

CARA-CARA:
1. Bancuh kedua bahan ini hingga sebati kemudian lapkan pada semua perabot kesayangan anda.

Cara ini buat perabot tidak mudah lekat habuk malah rumah juga berbau lebih harum.

2. KILATKAN LANTAI RUMAH

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa, sebaliknya cuba cara ini sekarang.

BAHAN-BAHAN:
-1 penutup pencuci lantai
-Cuka
-Air panas

CARA-CARA:
1. Mulakan dengan menyapu sampah terlebih dahulu hingga sampah dan habuk dibersihkan.
2. Satukan kesemua bahan di atas dan mulakan mengemop pada lantai.

Hasilnya lantai lebih licin dan berkilat seperti baru menukar jubin. Kena cuba!

3. WANGIKAN RUMAH

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

BAHAN-BAHAN:
-1 penutup pelembut fabrik
– Cuka

CARA-CARA:
1. Senang sahaja iaitu dengan mencampurkan kedua bahan ini dan semburkan pada seluruh rumah anda.
2. Gabungan dua bahan ini memberi bau dan memperbaiki udara yang lebih bersih.

Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!

4. SEGARKAN BILIK AIR

BAHAN-BAHAN:
-1 sudu kecil teh soda bikarbonat
-1 sudu teh cuka
-1 cawan air

CARA-CARA:
1. Satukan kesemua bahan ini dan masukkan ke dalam penyembur.
2. Semburkan ke seluruh bilik air setiap hari.

Hasilnya bilik air rasa lebih segar dan harum.

Selamat mencuba!

Sumber: Facebook Ilham Impian

Ubat gigi merupakan bahan yang sangat efektif dalam membersihkan kerak. Pilih ubat gigi yang mengandungi butiran lembut. Sapukan permukaan cermin yang berkerak dengan ubat gigi dan tunggu sehingga kering. Setelah itu bilas dengan air dan gosok dengan berus. Anda disarankan untuk menggunakan berus yang lembut agar tidak menggores permukaan kaca. Setelah itu bilas dengan air bersih dan keringkan dengan kertas tisu.

Tidak semua rumah jenis apartment serta kondominium dan townhouse mempunyai balkoni. Ia selalunya ditukar ganti dengan tempat duduk tingkap.  Apa yang anda boleh buat dengan tempat duduk tingkap atau Bay Window?

Stail ini telah diaplikasikan sejak sekian lamanya. Pada hari ini ianya dikenali sebagai idea hiasan bertemakan konsep klasik. Selalunya ruangan ini dijadikan tempat untuk mencari ilham di siang hari berikutan cahaya semulajadi yang masuk melalui tingkap.

Jadikan Ianya sebagai salah satu komponen ruang makan yang besar

Gabungkan tempat duduk tingkap dengan meja kopi kecil

Satu idea yang paling mudah untuk dilaksanakan adalah dengan memadankan meja kopi di sebelah tempat duduk tingkap dan ditambah dengan meja kusyen atau mini stool. Idea ini ingin memastikan anda menikmati sarapan serta evening coffee yang nyaman serta memberikan anda pengalaman seperti sedang menikmati secangkir kopi di restoran. Jika pemandangan luar sayup mata memandang, jangan lupa panjatkan syukur kepada yang Maha Esa.

Suai padan dengan perabot tambahan lain

Sama seperti balkoni, ianya terletak bukan sahaja di sebelah ruang tamu, di bilik tidur utama juga terdapat ruang lebihan yang mana jika kita upgrade, ianya akan menjadi tempat duduk tingkap yang kreatif. Suai padannya tidak terhad dengan tambahan perabot seperti kerusi dan meja sahaja kerana anda boleh pelbagaikan reka letak dengan tambahan seperti rak buku, ruang simpanan dan juga katil.

Meja Kerja Di Rumah

Kalau anda tidak mahu jadikannya sebagai tempat duduk, anda boleh tukar peranannya menjadi tempat meja kerja. Ianya amat sesuai dengan mereka yang menjalankan perniagaan atas talian serta pekerja sambilan pelbagai perkhidmatan. Motivasi anda untuk menyampaikan hasil kerja yang mantap lebih tinggi jika pemandangan luar tingkap anda menakjubkan pandangan mata.

Tidak terhad hanya dalam rumah

Jika anda merupakan pemilik kediaman rumah atas tanah seperti, Semi-D, teres setingkat, banglo dan townhouse aras bawah, anda boleh jadikan tingkap di sebelah pintu masuk utama sebagai tempat duduk tingkap bukan di bahagian dalam, tetapi bahagian luar. Idea ini akan menjadi meja minibar kecil yang mana ianya memudahkan tetamu anda untuk menikmati minum petang di bahagian luar rumah. TETAPI harus diingat, pastikan keselamatan tingkap anda mantap untuk mengekang kemasukan pencuri.

Tempat istirehat

Akhir sekali, anda boleh jadikannya ruangan tingkap ini sebagai tempat anda beristirehat bersama yang tersayang. Ianya bergantung kepada saiz yang anda miliki, jika besar, jadikan ianya muat untuk 2 orang atau lebih, jika tidak cukup untuk anda seorang menjamu mata pemandangan indah.


8 Tip Memilih Kerusi Dan Sofa Untuk Ruang Tamu Kecil

Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas. Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.

Barangan elektronik seperti peti sejuk ini walaupun sudah lama digunakan dalam satu jangka tempoh masa yang lama, ia masih boleh berfungsi dengan baik jika anda menggunakan dengan penuh cermat dan berhemah.

Meski ia masih berfungsi dengan baik sehingga kini, namun jika sudah lama digunakan sudah pasti peti sejuk anda berada keadaan yang kurang menarik atau erti kata lain tidak lagi menawan seperti baharu.

Bukan itu sahaja, mungkin juga peti sejuk yang sedia ada di kediaman anda tidak lagi cantik seperti baharu oleh kerana warna luar permukaan badan peti sejuk anda sudah pudar. Jangan bimbang, kini ada cara mudah untuk mengembalikan peti sejuk lama anda jadi seperti baru.

Buat anda yang ingin tahu bagaimana caranya, oleh itu IMPIANA kongsikan cara dan kaedah untuk mengubahsuai peti sejuk lama anda dengan hanya menggunakan pelekat ‘Glossy’ sahaja. Mari kita lihat cara-caranya menerusi perkongsian Nur Aqeesha di laman media sosial Facebook.

Sumber: Facebook Nur Aqeesha

Konsep gaya Klasik Inggeris ini sememangnya boleh membuatkan dekorasi hiasan dalaman kediaman tampak lebih cantik serta menarik. Jadi, tidak hairanlah mengapa konsep ini telah menjadi kegemaran dan pilihan ramai. Betul tak?

Bagi anda yang meminati dengan dekorasi dalaman rumah yang berkonsepkan gaya Klasik Inggeris ini khususnya, ada beberapa perkara yang perlu anda ketahui sebelum mula mendekorasi antaranya ciri-ciri konsep yang betul dan sebagainya.

Pertama, kediaman yang berkonsepkan gaya Klasik Inggeris ini seharusnya mempunyai permukaan siling yang lebih tinggi berbanding dengan konsep gaya yang lain. Ini kerana, konsep ini mengetengahkan ruang dalaman yang tampak lebih luas dan lapang.

Selain itu, konsep gaya Klasik Inggeris ini juga kebiasaanya dipadankan dengan tona warna  serba putih bagi bertujuan untuk mewujudkan suasana yang selesa dan nyaman dalam kediaman.

Untuk menyerikan lagi dekorasi ruang dalaman kediaman, konsep gaya Klasik Inggeris ini di bahagian permukaan lantai sering dipadankan dengan pemilihan jubin bercorak ‘Marble’ yang tampak lebih elegan dan mewah.

Di samping itu, kebiasaannya kediaman yang berkonsepkan gaya Klasik Inggeris ini mempunyai ruang tamu dan dapur yang terbuka bagi memberikan aliran pengudaraan yang lebih baik.

Foto: Facebook Kakideko

nbsp;

Sekiranya anda sedang menghias bilik anak-anak dan mahukan sesuatu yang lebih unik, anda disarankan untuk mengunakan pengikat langsir yang comel ini.

Pengikat langsir ini sememangnya tampak sangat unik kerana ia datangkan dengan pelbagai bentuk haiwan yang sangat comel seperti beruang, musang, harimau, zirafah dan banyak lagi.

Dengan pelbagai warna serta reka bentuk yang comel dan menarik, sudah pasti ia akan menambat dan membuatkan hati anak-anak anda berasa ceria keriangan.

Jadi, pengikat langsir ini sememangnya amat sesuai dan boleh dijadikan sebagai pelengkap aksesori bilik anak-anak anda yang pastinya!

Bukan itu sahaja, harga yang dijual adalah sangat berpatutan serendah dari RM35 sahaja untuk sepasang pengikat langsir yang comel ini.

Sumber: Facebook Pemburu Tiket Murah


10 Bahan Dapur Boleh Jadi Baja Penggalak Bunga Untuk Pokok Ros

Anda peminat dan mempunyai puluhan pokok ros di laman? Melihat ros berkembang mekar adalah antara saat yang paling mengembirakan. Namun si mawar berduri ini memerlukan penjagaan dan penelitian yang banyak untuk mendapatkan hasil yang baik. Ada yang sangup berbelanja mewah untuk keperluan tanaman ros mereka demi mencapai kepuasan tersebut.

Sama ada sedar atau tidak, bahan dari dapur anda juga berpotensi menjadikan ros anda kembang setaman. Tak perlu berbelanja tinggi dan paling penting ia mudah diperolehi. Antara bahan-bahan tersebut adalah seperti berikut:

1. Uncang atau daun teh terpakai
Daun teh mengandungi Tannic acid semula jadi yang digemari oleh ros. Oleh itu, usai guna uncang teh anda jadikan ia sebagai baja di pangkal pohon ros. Selain itu juga, daun teh yang sedang mereput berupaya menjadikan medium tanaman atau tanah lebih poros.

2. Kulit telur
Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja di pangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

3. Kulit pisang
Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

4. Cuka epal
Sama ada cuka epal atau cuka masakan yang berwarna putih mampu merendahkan tahap pH yang terkandung di dalam tanah. Bagi tanaman yang memerlukan keadaan medium acidophilic seperti ros, ia amat membantu untuk mempertingkatkan hasil bunga. Namun perlu diingat, cuka tidak boleh digunakan secara kerap kerana ia mampu menyingkir nutrien yang boleh mengakibatkan masalah kepada tanaman anda.

5. Tulang ikan
Anda tahukan bahawa tulang mempunyai kandungan vitamin dan mineral yang tinggi tidak kira lah ia dari lembu, ayam mahupun ikan? Namun kebanyakan jenis tulang lambat terurai tetapi tidak bagi tulang ikan. Kandungan vitamin dan mineral yang terkandung di dalam tulang ikan amat membantu petumbuhan optimum pokok ros seperti penggunaan kulit telur. Untuk lebih mudah diserap oleh tanaman, anda perlu keringkan dan hancurkan tulang tersebut sebelum ia ditabur sebagai baja.

6. Susu tepung
Susu tepung bukan sekadar sesuai digunakan oleh manusia malah pokok ros. Kandungan kalsium yang tinggi di dalam susu tepung membantu pertumbuhan baik akar dan daun foliar. Kajian turut menunjukkan bahawa pengunaan susu tepung terhadap pokok ros mampu mengurangkan gejala black spots dan powdery mildew. Untuk kesan yang lebih baik, campurkan dua bahagian air dan satu bahagian susu tepung dan jadikan ia sebagai siraman pada pangkal pokok atau semburan foliar.

8. Air rebusan sayur
Selesai merebus sayur, airnya jangan dibuang. Biarkan ia sejuk sepenuhnya dan jadikan sebagai siraman di pangkal pokok kerana ia lebih mudah dan cepat diserap. Air rebusan tersebut mengandungi nutrien yang terbebas ketika proses merebus sayur. Tapi perlu diingat, jangan letak garam atau penambah perasa ke dalam air rebusan kerana ia akan merosakkan tanaman.

9. Baking soda
Baking soda antara bahan yang paling mudah dan murah. Anda boleh gunakan ia untuk merawat masalah black spot dan mildew. Campurkan 1 sudu baking soda bersama beberapa titik cecair pencuci dan 1 liter air untuk dijadikan semburan pada bahagian yang diserang penyakit.

10. Air sabun basuh pingan
Larutan air basuh pinggan tidak lah untuk tujuan membaja. Tapi ia mampu merawat masalah aphids yang kerap dihidapi oleh pokok ros. Semburkan larutan air basuhan pinggan ke kawasan yang dijangkiti. Ia mampu menghilangkan lapisan pelindung pada Aphids dan secara tidak langsung mendedahkan serangga kecil ini kepada ancaman lain.

Umum menggunakan bawang putih di dalam masakan sahaja. Adakalanya ia juga dijadikan ramuan di dalam remedi kesihatan. Tahukah anda bahawa aroma dan rasa daun bawang putih lebih sedap berbanding daun bawang?

Untuk memperoleh bawang putih, kebiasaannya anda akan beli kan. Apa kata, kita tanam sendiri.Bukan sekadar hasilnya lebih hebat, malah ia mampun mengawal serangga perosak secara biologi

Cara-cara tanam bawang putih dalam pasu

1. Pecahkan labu bawang putih menjadi ulas. Hanya ulas bersaiz matang yang sesuai disemai

2. Sediakan medium tanaman yang mengandungi pasir dan dan peroi. Bawang putih tidak memerlukan medium tanaman yang sentiasa lembap. Oleh itu, pilih bekas yang mempunyai lubang saliran. Jika tidak bawang nya mudah rosak.

3. Tanam ulas bawang secara menegak. Pastikan muncung bawang menghala ke atas kerana dari bahagian tersebut tunas nya akan keluar.

4. Bila bawang putih dah mengeluarkan tunas, hanya siram bila media nampak kering. Anak bawang putih tidak suka tanah yang digenangi air.

5. Sekiranya pokok bawang putih ini berbunga, potong bunga ini untuk kekalkan bau bawang putih.

6. Boleh tuai daun bawang putih bila terdapat 5 atau 6 helai daun padai satu pokok.

7. Daun bawang putih sesuai digunakan sebagai ramuan di dalam mee goreng, sup dan sebagainya. Aroma nya lagi sedap dari daun bawang

8. Boleh dibuat companion planting antara pokok cili/sayuran berdaun, bagi mengelakkan serangga perosak tanaman

9. Nak pokok bawang putih jadi labu/bulb bila daun mula menguning berhenti siram. Tuai bila daun semua menguning. Cabut dan jgn basuh. Ketuk-ketuk kan tanah yang melekat pada labu bawang dan simpan di tempat kering.

Sumber: Sara Saad

Tular tanam indoor terutamanya pokok lidah mak mertua. Ramai yang cari menyebabkan harganya pun boleh jadi tak masuk diakal. Dengan fakta yang masih kurang tepat mengenai tanaman tersebut yang dikatakan berupaya memebersihkan udara dan meyedut habuk, tiba-tiba keluar pula lagi satu fakta yang menyatakan medium tanaman jenis tanah yang digunakan untuk tanaman indoor bahaya untuk kesihatan.

Tak salah, memang betul pun fakta tersebut. Tanah memanglah syurga bagi mikroorganisma seperti bakteria, fungus, protozoa dan sebagainya. Betul lah tu, kalau letak pasu berisi tanah dalam rumah, kita akan terdedah dengan billion mikroorganisma dalam pasu tersebut.

Tapi pernah terfikir tak bahagian lain dalam rumah yang menadi pembiakkan mikroorganisma tersebut yang tidak kurang hebatnya? antaranya di dapur tandas dan yang paling dekat adalah telefon bimbit anda. SAMA JE.

Sebenarnya tak menjadi isu pun. Sebaiknya, gunakan sarung tangan untuk mengendalikan tanah tersebut dan pastikan cuci bersih tangan sebelum menyentuh makanan atau benda lain.

Tapi, kalau ragu-ragu juga tak adi masalah. Anda boleh gunakan teknik tanaman menggunakan air sahaja. Konsep tanaman macam ni, sangat seusi untuka nada yang malas dan selalu lupa nak siram pokok. Tapi, ada masalah lain pula. Air perlu diganti setiap minggu bagi mengelak ia menjadi tempat pembiakkan nyamuk. Selain itu juga, boleh gunakan jel tanaman. Berikut antara tanaman indoor yang sesuai untuk dibiakkan di dalam air:

Guna Baja Ni, Limau Kasturi Tanam Dalam Pasu Berbuah Lebat Sepanjang Tahun. Ramai yang tak punya tanah, tapi minat berkebun memilih teknik tanaman berpasu. Tapi, ramai yang cakap kalau tanam pokok dalam pasu lebih-lebih lagi darijenis berbuah memang kedekut hasilnya. Betul ke? sebenarnya bukan tanaman berpasu kedukut buah, tetapi teknik atau cara tanam dan penyelengaraanya yang tak sesuai.

Salam perkenalan untuk kawan-kawan. Tak rugi tanam limau kasturi. Berbuah sepanjang tahun. Lebat hingga menunduk batang. Dah macam padi pun ye. Makin berisi makin menunduk.

Banyak dah petik buat makan, basuh ikan, gugur overipe pun ade. Ni dia keluar bunga baru pula. Alhamdulilllah syukur. Oleh sebab ramai tanya pasal baja yakult ni saya share ye

Senang je nak buat baja lebatkan buah ni. Saya gunakan 1 botol Yakult dan 2 biji telur. Peram seminggu. dah siap seminggu, bancuh air dengan baja yakult tadi 5:1 (5 bahagian air, 1 bahagian baja yakult). Jadikan ia sebagai semburan di awal pagi dan lewat petang.

Cara saya jaga pokok ikut sempat. Kadang baja sebulan sekali, siram air beras atau air basuhan ikan. Sembur baja yakult. itu sahaja. Yang lain saya berserah pada Allah rezekikan. Ulat makan daun dan kelopak bunga saya anggap sedekah untuk ulat-ulat tu

Lagi satu, boleh cuba cuka kayu. Cuba campur sekali dengan baja yakult masa nak sembur. Kawan-kawan yang dah cuba dan menjadi, kongsi-kongsikan ilmu ni ye. Agar semua menerima manfaatnya


Cara Baiki Sofa Koyak Yang Paling Mudah Dan Murah

Sofa yang koyak memang menyakitkan mata. Kalau pakai duct tape, koyak atau lubang yang kecil pun boleh menjadi lebih besar. Ramai mengambil penyelesaian mudah dengan menggunakan cara ini bukan? Sebenarnya banyak lagi cara dan kaedah mudah yang nampak lebih cantik dan menarik.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Suatu ketika dulu, wainscoting hanya boleh dilihat pada dinding kediaman yang mewah sahaja. Tetapi sejak beberapa tahun yang lalu, ia telah menjadi trend yang boleh dinikmati oleh pelbagai golongan hidup. Evolusi wainscoting telah menjadikannya lebih mudah untuk didapati dan dengan harga yang jauh lebih murah.

Selain itu, cara pemasangannya yang tidak rumit juga telah menjadikan wainscoting sebagai salah satu elemen kegemaran buat pemilik rumah yang inginkan sesuatu yang lebih elegan. Ramai yang lebih memilih untuk pasang sendiri, yang penting hanya perlu teliti dan sabar.

Bahan-bahan utk projek wainscoting double frame:

Cara-caranya :

Perhiasan di dalam rumah mempunyai peranannya yang tersendiri. Tanpa sebarang perhiasan, ruang boleh kelihatan ‘flat’ atau tiada jiwa. The Artisan Haus menempatkan pelbagai gaya aksesori dan hiasan buat kediaman yang ingin tampil unik dan lebih cosy.

KOLEKSI SEANTERO DUNIA
“Artisan” seperti yang diterjemahkan didalam Kamus Dewan Edisi Keempat membawa maksud, “pekerja yang mahir dalam sesuatu pekerjaan tangan, tukang” merujuk kepada seseseorang yang mahir menghasilkan sesuatu peralatan atau aksesori menggunakan tangan. Ini juga bermakna, setiap satu barangan tersebut telah dihasilkan dengan teliti dan bersungguh-sungguh oleh pembuatnya.
Bertempat di tingkat 2 pusat beli belah The LINC yang terletak di Jalan Tun Razak, The Artisan Haus mengumpulkan perhiasan buatan tangan daripada seluruh pelusuk dunia. The Artisan Haus bertanggungjawab untuk mengumpulkan hasil kerja artis-artis dari India, Indonesia, Iran dan banyak lagi.

PLATFORM GOLONGAN KREATIF
The Artisan Haus amat komited untuk memperkenalkan jenama tempatan pada pasaran jadi, dengan wujudnya rangkaian ini, pelbagai jenama yang bernaung dibawah satu bumbung akan dengan mudah dapat diakses oleh pembeli yang sememangnya dahagakan produk tempatan yang berkualiti.
Mereka juga berbesar hati dan bangga dapat mewakili jenama-jenama tempatan yang mempunyai potensi untuk pergi lebih jauh lagi dan mendapat tempat dihati pengguna seluruh rantau.

+ INFO KEDAI
Premis : The Artisan Haus
Lokasi : Lot 2-30, Tingkat 2, The LINC, Kuala Lumpur
Waktu Operasi : Buka setiap hari, 11 pagi – 9 malam

Kolam adalah satu tempat mandi yang bukan sahaja digemari oleh kanak-kanak tetapi ia diminati oleh orang dewasa juga. Sesetengah orang menginginkan kolam di rumah tetapi harga rumah yang sudah siap sedia dengan kolam, mengambil kos yang tinggi. Oleh kerana itu, saya akan memberi tahu kisah dari satu ini artikel yang dia menceritakan bagaimana kasih sayang seorang ayah yang ingin membina kolam renang demi keseronokkan anak-anaknya.

Jadi yang pertama adalah menanda reka bentuk kolam yang mahu dibuat. Proses mengorek tanah perlu dilakukan. Kemudian, meletakkan batu kerikil atau kata nama lain, batu kasaran. Sebelum itu, saya ingin memberitahu bahawa lubang bersebelahan dengan kolam yang digalinya bukan lubang kumbahan. Ia sebenarnya adalah lubang untuk air yang bocor dari singki rumahnya. Jadi, untuk lebih mudah mengeluarkan air dari kolam rumah ini, satu lubang kecil telah ditebuk untuk masuk ke lubang tangki.

Seterusnya, dengan berukuran 3 x 2, rangka besi pun mula disusun lalu diletakkan dahulu dikeliling sebelum meneruskan menyambung membuat konkrit. Setelah itu, sistem saluran paip kolam ini untuk pengambilan dan pengeluaran air melibatkan pemasangan pam air untuk air terjun dan air pancut. Pemasangan batu bata selesai dan selepas itu perlu tampal simen di sekeliling kolam pula.

Habis sahaja tampal simen di keliling kolam, mengikut artikel tersebut, seorang ayah itu dibantu oleh anaknya untuk mencuci kolam dan setelah selesai mencuci, beliau menyambung untuk pemasangan jubin dan menggunakan kedap atas sika untuk tujuan kalis air. Dan akhir sekali, tinggal untuk mengecat sahaja. Cat yang digunakan cat jenis epoxy dengan kuantiti 4-liter base dan 1 liter hardener. Selepas itu, maka tersiaplah sebuah kolam renang yang dibuat dengan sendiri.

Akhir kata, seorang ayah yang inginkan kebahagian dari keluarga, perlulah berusaha dan menjalani setiap cabaran hidup.

Kredit foto dan facebook: Hafizah Hateh


6 Cara Bebaskan Dapur Anda Dari Bau Busuk

Ruangan dapur tidak wajar dipandang enteng kerana selain daripada menjadi tempat kita memasak, ianya juga berupaya menjadi ruangan sosial untuk mengeratkan hubungan antara keluarga.

Tetapi, bagaimana kalau dapur berbau busuk sehingga tetamu kita ingin lekas pulang?

Tidak perlu pening, IMPIANA menggariskan beberapa tip untuk memastikan dapur anda bebas dari segala bau busuk.

Ikuti tip ini.

Pertama sekali, anda perlu pastikan segala peralatan dapur anda dilap kering sebelum letakkan di dalam bekas atau digantung pada cangkuk. Anda bayangkan jika segala sudip dan senduk diletakkan secara menegak dalam bekas plastik dan airnya bertakung di dalam? Anda pasti tidak akan menggunakan lagi perkakas tersebut.

Kedua, jangan bertangguh untuk membuang sampah di tong atau bilik sampah yang disediakan oleh majlis bandaraya serta jawatankuasa penduduk. Mahukah anda bau isi perut ikan menyelubungi kediaman anda?

Pastikan anda mencuci bersih segala pinggan dan mangkuk yang telah kita gunakan sewaktu makan. Pasti anda tidak mahu tidur bersama aroma lauk basi dibiarkan semalaman. Jadi, masalah ini boleh diselesaikan dengan menyegerakan pencucian segala perkakas, kerana bau sahaja sudah cukup menyeksakan dan belum lagi dengan kehadiran lalat serta makhluk perosak yang lain.

Seterusnya, bezakan papan pemotong di rumah anda. Jangan campurkan papan pemotong daging dengan papan pemotong sayur dan  papan pemotong roti. Sewaktu mencuci, fokuskan cucian anda terhadap kesan potongan pisau kerana tanpa kita sedari, terdapat jutaan bakteria yang membiak di dalam ruang potongan kecil tersebut. Penulis akan memastikan untuk melalukan air panas kepada setiap papan pemotong untuk membunuh bakteria dari terus membiak.

Kelima, gunakan lilin aromaterapi sebaik sahaja anda selesai membersihkan dapur sebagai salah satu alternatif daripada menyembur pewangi malahan kaedah ini tempoh wanginya bertahan lebih lama dari semburan pewangi aerosol yang bersifat sementara. IMPIANA mencadangkan bauan serai atau lemon.

Akhir sekali, ganti atau cuci kain langsir yang menghiasi dapur anda. Ini amat penting kerana material yang digunakan untuk kain langsir ada yang nilon, polyester, dan kain cotton. Kain cotton meresap segala partikel halus masakan anda dan ianya berisiko tinggi untuk memerap bau yang akan membuatkan anda tidak selesa di kemudian hari. Selain itu, jika anda menggunakan sistem ventilasi udara, pastikan anda mengikut jadual servis berkala yang ditetapkan.

Atap di setiap rumah, berfungsi untuk menahan debu yang berlebihan masuk ke dalam rumah, menghalang hujan memasuki rumah, menghindari dari teriknya matahari dan yang paling penting adalah melindungi orang dan barang. Rumah, jika tiada atap, ia ibarat rumah itu bogel kerana atap lah yang melindungi kita dari segala bencana yang datang dari atas. Tetapi, atap ini pun ada jenis-jenisnya. Maka, hari ini saya akan menjelaskan jenis-jenis atap yang ada di dunia ini.

ABSES

Abses adalah salah satu jenis design atap yang dimana, ia terdapat dalam kepingan nipis dan beralun dengan panjang dan ketebalan yang berbeza-beza. Terdapat pelbagai faedah apabila bumbung rumah anda dibina daripada hanya satu bahan. Kedua, asbes ialah bahan binaan yang ringan dan mudah dibersihkan. Gaya bumbung ini, bagaimanapun, mempunyai kecacatan. Seperti kebanyakan orang sedia maklum, asbes menyerap haba. Akibatnya, sama ada musim kemarau atau matahari terik, kawasan dalam rumah akan kelihatan sesak dan panas.

TANAH LIAT

Atap jenis tanah liat ini, adalah jenis atap yang biasa digunakan oleh orang. Boleh dikatakan, setiap rumah di Malaysia, menggunakan atap jenis tanah liat. Jika dibandingkan dengan jenis bumbung lain, bumbung tanah liat terkenal dengan ketahanannya yang luar biasa. Jika anda mahukan bumbung yang tidak panas, jubin tanah liat adalah cara untuk pergi. Kerana jenis ini boleh mengeluarkan haba ke dalam rumah, bilik tetap sejuk. Walau bagaimanapun, apabila perubahan iklim besar berlaku, lumut kerap tumbuh di tepi lapisan antara jubin. Tambahan pula, perumahan terdedah kepada kebocoran. Jika anda memilih untuk menggunakan jenis ini, pemasangan dan penyelenggaraan yang mencukupi diperlukan.

KACA

Kaca adalah satu lagi bahan biasa yang digunakan dalam bumbung kanopi. Bahan binaan tunggal ini biasanya digunakan untuk membuat carport atau sebagai perlindungan bumbung. Bumbung kaca juga sering dilihat sebagai varian pelindung struktur asas rumah, secara amnya sebagai kaedah menyediakan cahaya semula jadi. Kebiasaan atap jenis kaca ini, selalu diterapkan di dalam pusat beli belah.

Maka dengan itu, berakhirlah penjelesan saya tentang jenis atap. Apakah pilihan anda?

Seperti umum mengetahui, terdapat dua postur badan sewaktu membuang air, sama ada menggunakan tandas duduk atau mencangkung.

Bagi mereka yang biasa dengan tandas duduk yang lebih moden, postur mencangkung mungkin kelihatan kurang selesa dan bertamadun.

Tapi tahukah anda yang mana satu sebenarnya lebih baik untuk digunakan dalam seharian kehidupan anda?

Perbezaan tandas duduk dan cangkung

Posisi ketika membuang air besar secara duduk melibatkan duduk dengan pinggul dan lutut pada sudut tepat seakan seperti duduk di atas kerusi.

Kebanyakan tandas moden dan tandas jenis kering direka untuk digunakan dalam postur secara duduk.

Untuk pengetahuan anda, tandas duduk telah digunakan secara meluas di Eropah sejak abad ke-19.

Manakala, posisi buang air besar secara mencangkung melibatkan posisi duduk kaki berlipat dengan lutut dan pinggul pada sudut tajam dan punggung hampir ke tanah. Tandas cangkung direka untuk memudahkan postur ini.

Jenis tandas cangkung ini banyak terdapat di negara majoriti Muslim atau Hindu dan ia dicipta bagu untuk membolehkan pembersihan dubur dengan air sebagaimana etika tandas dalam agama Islam.

Mana lebih baik?

Meski tiada kajian saintifik meluas membandingkan kedua-dua posisi, namun terdapat beberapa bukti yang mendokong bahawa tandas cangkung lebih memudahkan proses membuang air besar.

Ini kerana, proses membuang air besar sebenarnya lebih rumit daripada yang anda sangkakan. Pertama, rektum di bahagian akhir usus besar menegang apabila dipenuhi najis lalu menyebabkan otot saluran dubur menjadi semakin kendur.

Otot puborektalis, yang melingkari rektum seperti anduh, biasanya memegang rektum ke hadapan untuk membentuk sudut ketat (dikenali sebagai sudut anorektal).

Semasa membuang air besar, otot puborektalis akan kendur dan sudut anorektal akan melebar.

Duduk mencangkung menambah kelebaran sudut anorektal untuk membolehkan laluan yang lebih mudah dan lurus untuk najis keluar

Sebelum ini, terdapat eksperimen mengkaji perbezaan antara dua posisi berbeza ini oleh penyelidik dari Israel, Dov Sikirov.

Satu kajian telah dijalankan dengan melibatkan seramai 28 sukarelawan sihat yang diminta untuk merekodkan berapa lama masa mereka membuang air besar dan tahap kesukarannya.

Kesemua para sukarelawan duduk di atas tandas yang berbeza ketinggian di antara 42cm dan 32cm tinggi dan juga mencangkung di atas bekas plastik.

Hasilnya, purata masa yang direkodkan untuk membuang air besar ketika mencangkung adalah 51 saat, berbanding purata masa sewaktu duduk pada tandas rendah dan tinggi, masing-masing 114 dan 130 saat.

Peserta mendapati membuang air besar lebih mudah semasa mencangkung daripada ketika duduk.

Hias Rumah Selesa Dan Cantik Ala ‘American Country’. Dalam menghias kita perlu tahu. Terdapat dua gaya utama yang perlu anda faham.

1. Hiasan untuk pameran atau penuh protokol. Duduk pun tegak je tak boleh nak bermalas-malasan. 2. Gaya yang lebih santai dan casual. Ia tidak terlalu kejung dan kaku. Anda lebih rileks dan selesa.

Jadi antara yang popular selain daripada kedesaan Inggeris, adalah gaya peneroka Amerika. Kedesaan Amerika perabotnya lebih besar, berat dan agak’kasar’ rekaannya. Lebih mementingkan keselsaan daripada rekaan yang halus. Malah corak buna-bunga pun tak de. Mereka lebih senang memakai corak kekotak kasar dan tebal serta tahan lasak.

Sekarang ramai je yang suka ikut gaya kedesaan Amerika untuk cari kelainan dan tahan lasak . Nak pulak jika ada anak kecik.

Bagi ruang tamu, sofa selalunya tak de corak. Kakinya pun kaki kayu polos atau diukir kasar. Selalunya bahagian sandar dan tempat letak tangannya agak tebal. Apa yang bestnya tentang gaya ini, kalau rumah agak bersepah atau tidak berkemas (bukan kotor dengan sampah) masih kelihatan menarik dan cantik.

GAYA KONTEMPORARI DENGAN PADANAN PERMAIDANI KULIT LEMBU SEBAGAI TARIKAN RUANG.

Selalunya akan ada sebuah kerusi kayu untuk tuan rumah duduk. Di sesetengah rumah. mereka ada kerusi goyang untuk tuan rumah melepaskan lelah dan menghabiskan masa di kerusi itu. Lupakan sahaja gaya sedondon. Ini adalah kerana gaya kedesaan adalah suai padan apa je yang ada dan terampu mereka miliki. Cuma kita mungkin boleh padankan dari aspek warna asas mahu pun karakter perabot.

RINGKAS, PADANAN YANG BERBEZA KARAKTER TETAPI HASILNYA NAMPAK HARMONI DAN INDAH

Bagi ruang makan pula, kabinet pamer ala Inggeris masih diguna pakai. Cuma adakala pembuatannya agak kasar dan warnanya juga tidak semegah gaya Inggeris. Cat pudar atau warna kusam menjadi identiti. Paling tidak warna putih asli atau kayu oak atau birch. Rekaan kerusi makannya sangat istimewa. Rekaan bahagian sandar yang tinggi, tempat duduk lebar dan kaki kerusi yang sedikit terkangkang untuk memberi kestabilan. Ia agak berat dan saiznya juga besar.

REKAAN KERUSI MAKAN YANG CUKUP PADU DAN TEGUH. SAIZ LEBIH BESAR DAN SANDARNYA JUGA TINGGI

Manakala kebanyakan aksesori yang ada juga banyak daripada besi kasar dan ringkas. Cnadalier, lampu, tombol pintu, kaki lilin dan sebagainya. Ia tidak sehalus gaya Eropah namun masih mempunyai nilai estetika tersendiri.


DIY Rak Baju Baby Guna Bakul RM 2.10 Dan Paip PVC

Sejak kami sewa rumah, tak ada almari. Yang ada pun 2 pintu sahaja. Itu pun almari Ekin masa bujang. Sekarang anak dah 3 orang, mana muat. Selalu lipat dan susun ata lantai bilik sahaja. Nak beli almari pun mahal. Suami kerja seorang sahaja. Satu hari terfikir nak buat macam ni. MODAL DALAM RM 30-40 sahaja. Bahagian penyangkut tu sesuai untuk baju-baju baby. Kalau baju org dewasa berat.

PVC paip 11 batang (RM1. 60/sebatang)
Elbow paip 10pcs (RM 0. 41/pcs)
T-Socket paip 6pcs (RM0. 66/pcs)
Cable tie (RM 2.56/sepeket)
Fitting D/E socket 2pcs (RM 0. 47/1pcs)
(socket fitting ni untuk sambungkan bagi penyangkut tu bg tinggi sikit dalam gambar ni kami tkbuh lg)
Bakul 6pcs ( RM2.10)

Ramai pemilik rumah pertama yang masih belum berpengalaman terlalu teruja ingin memasuki dan mula mengubah suai rumah baru tanpa terlebih dahulu melakukan beberapa perkara penting ini. Menurut pakar hartanah ini, pemilik perlu melakukan inspection atau pemeriksaan terperinci dan menyeluruh terhadap rumah baru tersebut. Sebaiknya setelah mendapat rumah baru anda jangan mengubah suai rumah tersebut dalam tempoh 18-24 bulan kerana pemaju yang akan menanggung kecacatan rumah tersebut.

SENARAI SEMAK PERKARA YANG PERLU PEMILIK LAKUKAN SELEPAS TERIMA KUNCI ;

1. Pastikan tiada takungan air dalam lantai tandas. Buat ujian air dengan simbah sebaldi air, pastikan air mengalir kelubang saliran.
2. Tiada jubin lantai yang retak, sumbing atau pecah.
3. Keadaan lantai bersih, tiada kesan tumpahan cat atau najis tukang buat rumah.
4. Keadaan dinding tiada keretakkan atau cat merekah.
5. Kesan lembapan dalam dinding akibat paip bocor, paip ada dalam dinding.
6. Setiap kunci pintu berfungsi dengan baik.
7. Tingkap dan pintu dapat dibukak tutup dengan baik dan rapat tanpa regangan.
8. Kualiti kayu pada pintu dalam keadaan baik tidak merekah atau berlubang dimakan ulat.
9. Tiada kesan kebocoran pada setiap tingkap, lihat keadaan selepas hujan lebat kawan!
10. Keadaan siling tidak beralun, retak, rata dan tidak melendut.
11. Pastikan tiada kesan air dan lumut pada siling,ini tanda kebocoran berlaku.
12. Pasang lampu seharian untuk uji arus elektik dan pendawaian baik dalam rumah.
13. Uji semua soket elektrik pastikan ianya berfungsi, guna plug hp untuk menguji juga boleh dilakukan.
14. Pastikan sinki tidak bocor dan berfungsi dengan baik.
15. Semua saluran dan tekanan air berfungsi dengan baik dan sekata. Lebih istimewa ajak isteri mandi sama sama!
Lebih istimewa waktu periksa ini dah ada orang rumah, boleh cat rumah sambil pegang tangan sama sama.

Mungkin ada segelintir di kalangan anda yang beranggapan rona putih dan kelabu misalnya antara pilihan warna yang membolehkan dekorasi hiasan dalaman rumah tampak kusam dan tidak ceria. Maka oleh itu, tidak dinafikan rona putih dan kelabu kurang menjadi pilihan ramai.

Tetapi tahukah anda sebenarnya rona putih dan kelabu ini boleh memberikan satu perubahan besar untuk dekorasi hiasan dalaman rumah anda? Siapa sangka dengan menjadikam rona putih dan kelabu, boleh membuatkan dekorasi hiasan dalaman rumah anda tampak lebih elegan.

Namun begitu, dengan pemilihan rona putih dan kelabu ini sebagai warna pilihan utama bagi dekorasi hiasan dalaman rumah harus betul dan bersesuaian dengan konsep yang diketengahkan. Antara konsep yang bersesuaian untuk ditampilkan dengan pemilihan rona putih dan kelabu ini adalah seperti moden inggeris atau kontemporori.

Jadi, mari kita lihat dekorasi hiasan dalaman bertemakanm rona putih dan kelabu yang dihasilkan oleh pemilik kediaman Watiey Abdullah ini, mungkin boleh dijadikan sebagai sumber idea inspirasi buat anda semua.

Sumber: Facebook Watiey Abdullah

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

Pertandingan dekorasi ruang bacaan keluarga sempena dekad membaca kebangsaan yang dilancarkan oleh Dewan Bahasa Dan Pustaka ini cukup mendapat sambutan yang menggalakan. Siapa sangka, pertandingan yang dilancarkan di dalam alam maya ini mendapat sambutan yang cukup memberansangkan. Sebanyak 232 penyertaan diterima daripada peserta seluruh Malaysia.

Salah satu program yang dianjurkan ialah Pertandingan Dekorasi Ruang Bacaan Keluarga yang merupakan program anjuran Bahagian Ensiklopedia, Dewan Bahasa dan Pustaka. Program ini berkonsepkan pertandingan yang mengetengahkan elemen dekorasi ruang bacaan sekeluarga di rumah bagi mewujudkan budaya dan minat membaca dalam kalangan ahli keluarga. Pertandingan ini juga akan menjadi satu galakan kepada masyarakat Malaysia untuk memiliki ruang bacaan sendiri dalam kediaman masing-masing.

Terdapat lapan pemenang dalam pertandingan ini hadiah yang ditawarkan seperti yang berikut: Pertama : Wang tunai RM1500.00 dan Sijil Penghargaan Kedua : Wang tunai RM1000.00 dan Sijil Penghargaan Ketiga : Wang tunai RM700.00 dan Sijil Penghargaan 5 Hadiah Sagu Hati : Wang tunai RM300.00 dan Sijil Penghargaan. IMPIANA cukup berbesar hati menyiarkan dan berkongsi kepada semua tentang dekorasi mereka ini. Jom kita lihat hasil barisan pemenang ini:

Pemenang pertama: Nor Hisham B Ismail

Inspirasi Permaidani Kasih

Konsep ruang bacaan ini mengambil inspirasi pelibatan kami dalam pelbagai aktiviti yang dilakukan bersama. Kami mempunyai kecenderungan dan minat dalam pelbagai bidang daripada sukan, budaya, muzik, flora dan fauna kepada bidang akademik dan motivasi diri.
Semua bahan bacaan berkaitan perkara tersebut dijadikan koleksi bacaan pilihan kami. Susun atur dan aksesori hiasan ruang membaca mengambil konsep santai dan praktikal untuk setiap ahli keluarga – sudut si kecil dengan bahan bacaannya, ruang selesa permainan dalaman untuk seisi keluarga serta ruang kerja untuk yang perlu menyiapkan tugasan. Selain aksesori yang dibuat sendiri menggunakan bahan kitar semula seperti bekas letak pencil dan replika bumi, ruang ini menjadi lebih kondusif dan menarik dengan hiasan ‘pokok viral’ , cermin muka, penimbang berat, alat muzik tradisional serta hiasan lain yang sentimental kepada kami. Ruang ini merupakan ruang yang selesa dan membuatkan kami lebih kerap berinteraksi dan menggunakan waktu lapang dengan aktiviti membaca dan rekreasi dalaman bersama-sama. Ruang ini memberi inspirasi dan menyemarakkan keakraban serta kasih sayang antara kami sekeluarga.

Pemenang Kedua :Muhammad Sufian b Talib

Pustaka Mini al-‘Areefiy

Ruang bacaan ini berkonsepkan moden kontemporari. Oleh kerana ruang bilik ini agak terhad dan dalam masa yang sama, perlu memuatkan pelbagai bahan bacaan, maka penggunaan wall-shelves adalah amat penting bagi memaksimumkan ruangan. Oleh itu, saya membina sebuah rak buku berketinggian 3 meter tinggi yang ditempah khas memenuhi salah satu dinding yang terdapat di dalam ruangan tersebut. Ini memberi impak elegan dan berintelektual tinggi walaupun tinggal hanya dalam sebuah rumah di pangsapuri berkos rendah (PPR).

Dengan penggunaan wall-boxes sebagai tempat susunan sebahagian buku dan bahan bacaan selain hiasan yang minimum namun menarik, ia berjaya memberi tarikan kepada ahli keluarga untuk menghabiskan masa membaca di dalam pustaka ini. Saya turut menempatkan televisyen namun menggantikan penggunaannya sebagai monitor komputer riba. Jarak antara tempat duduk dan tv tersebut memberi keselesaan kepada ahli keluarga untuk menulis, mencari bahan untuk kajian, membaca koleksi e-book atau sebagai ruang Bekerja Dari Rumah (BDR). Komputer riba yang disimpan di bahagian bawah meja dapat mengurangkan penggunaan meja dan memberi impak keluasan.

Ruangan bacaan hendaklah tampak menarik. Ini bagi memastikan ia menjadi pusat tumpuan seluruh ahli keluarga dan memupuk minat membaca. Sudah semestinya ruangan ini harus menjadi ruang paling utama dalam membina keperibadian seluruh ahli keluarga.

Pemenang Ketiga:Mohd Niza b Othman

Lepak Corner

Berkonsepkan santai dan bercirikan gaya Inggeris melalui perabot dan kerusi yang digunakan, ruang tengah boleh dijadikan kawasan berdiskusi untuk seisi keleuarga, juga ruang untuk membaca al-quran.

5 pemenang saguhati:

Hani Nabila Bt  Mohd Abduh

Husna Binti Azam

Muhammad Abid Farhan Bin Nor Asmadi

Salbiah Bt Beseth

Munirah Binti Mohd Hardi

Cukup menarik bukan hasil dekorasi mereka.


Apa? Warna Cat Ini Boleh Tembus Dinding? Lihat Gambar Kedua. Mesti Terkejut.

Dapur adalah jantung bagi rumah. Tidak lengkap bagi sebuah rumah jikalau tiada dapur. Oleh kerana itu, pemilihan warna cat untuk dapur di rumah kita adalah perkara yang tidak mudah dan kadang-kadang ia amat melecehkan. Warna cat perlulah dipilih dengan teliti dan bukanlah memilih senang lenang. Ini perlu diterapkan kepada semua orang yang ini deco dapur rumah mereka supaya ia tidak kelihatan biasa atau sederhana. Ini kerana, pemilihan cat juga dapat menarik perhatian dan pujian daripada tetamu kita. Justeru, warna yang tepat boleh memberikan aura dan suasana yang jauh lebih menarik. Salah satu cara atau peringatan yang perlu diterapkan dalam pemikiran kita adalah, setiap warna yang ada terdapat kelebihan tersendiri. Salah satunya, dapat menimbulkan setiap ruangan terlihat hangat dan sedap untuk mata memandang. Jadi, mari kita kenali, apakah warna-warna yang sesuai dan menarik untuk di cat kan di dapur kita.

PUTIH

Warna putih. Putih adalah warna paling asas yang akan dipilih oleh setiap orang untuk cat dapur mereka. Ini kerana, warna putih memiliki aura yang mewujudkan energi yang tenang dan dapat menghasilkan ruangan di dapur tersebut, sentiasa selesa dan bersih. Selain dari warna putih yang tulen, warna putih abu-abu juga boleh dipilih kerana ia sejenis warna yang neutral dan dikategorikan terlalu dingin. Jadi, ia sesuai untuk warna di dapur anda.

BLUE MARINE

Warna blue marine. Secara asasnya, warna biru ini adalah warna yang dapat menimbulkan definisi bersih dan jernih. Biru adalah warna yang sangat menyegarkan. Oleh kerana itu, warna blue marine juga warna yang sempurna untuk dipilih apabila hendak cat dapur rumah. Tambahan lagi, warna blue marine adalah warna yang formal dan sesuai untuk dapur yang memilik ruangan yang terbuka.

Jadi, itu sahajalah warna-warna cat yang sesuai untuk digunakan mewarnakan dapur di rumah anda. Bagi pasangan suami isteri yang baru sahaja membangunkan rumah tangga, pilih warna cat yang sesuai rasional dan elegan untuk mencantikkan rumah anda.

Angka jangkitan harian Covid-19 di Malaysia masih mencecah ribuan kes. Hal ini menyebabkan keupayaan pusat-pusat rawatan berada dalam keadaan yang agak kritikal. Berdasarkan kondisi tersebut, KKM (Kementerian Kesihatan Malaysia) memperkenalkan rawatan dan pengasingan pesakit covid-19 di rumah. Namun, ia mempunyai beberapa syarat sebelum pasakit Covid-19 diberikan rawatan dan pengasingan di rumah. Berikut, syarat ringkas yang dihuraikan oleh Public Health Malaysia.

Untuk cuci baju sekolah dan menjaga kebersihannya agak sukar lebih-lebih lagi baju sekolah anak yang harus kekal bersih sepanjang masa di sekolah. Ramai ibu bapa berusaha untuk memutihkan baju anak mereka yang lasak supaya bersih dan tidak kelihatan kusam namun sudah banyak cara dan sabun pencuci yang digunakan tetapi keputihan baju tidak seputih mana.

Sebenarnya, cara basuh baju putih dengan menggunakan sabun mandi Lux Rose telah lama dipraktikkan oleh ramai ibu atau surirumah yang mengamalkan dengan cubalah Sudah lama saya R&D dengan berbagai jenis formula dan brand sabun untuk menjadikan baju sentiasa putih. Tetapi tidak pernah menjadi. Guna clorox, baju akan jadi kuning. Guna nila, baju akan jadi lebam. Guna Vanish, kos agak tinggi atau agak mahal.

dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah

2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian

3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak

4. Jangan gosok secara membulat ia akan merosakkan tekstur fabrik anda.

5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi

6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.

8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar

9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

Ia berikutan terdapat beberapa pembeli yang memberikan alasan seperti:

Realitinya, segala urusan jual beli rumah subsale, milikan kosong sesebuah rumah hanya akan diserahkan oleh penjual kepada pembeli setelah pindah milik didaftarkan daripada nama penjual kepada nama pembeli. Proses ini berlaku selepas pihak pembeli menjelaskan keseluruhan baki harga jual beli kepada penjual,  sama ada melalui pembiayaan bank atau secara tunai.

Selalunya ia dinyatakan secara jelas di dalam SNP yang ditandatangani oleh kedua-dua belah pihak.

Oleh itu, tindakan pembeli meminta kunci untuk mendiami rumah tersebut lebih awal adalah bertentangan dengan peruntukan dalam SNP serta menjurus kepada kesan buruk seperti:

1) Jika berlaku sebarang masalah dalam urusan jual beli rumah tersebut yang menyebabkan SNP terpaksa dibatalkan, maka pembeli hendaklah menyerahkan kembali rumah tersebut kepada penjual.

2) Jika pembeli dah buat renovation terhadap rumah, tiba-tiba SNP terpaksa dibatalkan dan rumah tersebut terpaksa dikembalikan kepada penjual, segala renovation pada rumah

tersebut jadi hak tuan rumah sepenuhnya. Tak semena-mena tuan rumah yang untung akibat sifat teruja dan tidak sabar pembeli. Kena aware anda juga tak boleh tuntut sebarang ganti rugi terhadap penjual atas segala kos renovation yang telah dikeluarkan kerana ianya atas risiko anda sendiri.

3) Jika penjual mati sebelum urusan jual beli rumah tersebut selesai, rumah tersebut akan dianggap sebagai harta pusaka simati dan waris-warisnya berhak menuntut rumah tersebut sebagai harta pusaka.

4) Selain itu, tanpa pengetahuan pembeli, rumah tersebut berada dalam proses lelongan oleh pihak bank. Sekiranya anda telah mendiaminya dan dapat tahu yang sebenarnya rumah tersebut telah dilelong, sudah pasti anda terpaksa menyerahkan rumah tersebut kepada pembeli yang berjaya dalam lelongan tersebut.

Jadi elakkan minta kunci lebih awal daripada penjual sebelum urusan jual beli rumah tersebut sempurna.

Sebaiknya, rancang terlebih dahulu sebelum membeli sesebuah rumah. Pastikan sekurang-kurangya dalam tempoh 3 hingga 6 bulan urusan jual beli rumah tersebut, anda mempunyai tempat tinggal yang sepatutnya, bukannya sign sahaja SNP terus mengharapkan untuk memasuki rumah tersebut dengan serta merta.

Terima kasih,

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)


Tanam 5 Jenis Pokok Indoor Ini, Udara Dalam Rumah Lebih Bersih Dan Sihat

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Ramai yang tahu bawang putih digunakan sebagai salah satu bahan dalam ramuan masakan dan ada juga segelintir menggunakannya untuk tujuan perubatan. Tetapi, ramai yang tak tahu bahawa bawang putih pun boleh digunkan di laman atau kebun. Ia bukan sahaja sebagai bahan anti serangga malah berupaya menjadi baja tanaman. Berikut 10 kegunaan dan manfaat bawang putih kepada tanaman

1. Ros sukakan bawang putih
Menurut Herb Society of America, dengan menanam pokok bawang putih di sekitar rumpun ros dapat membantu mencegah masalah serangan serangga dan penyakit yang banyak menyerang tanaman ros

2. Teh bawang putih mencegah Powdery mildew
Kupas serta potong 3-5 biji bawang putih dan rendam bersama 1 liter air panas. Biarkan air rendaman selama 24 jam. Selepas dibiarkan terendam 24 jam, tapis dan campurkan air rendaman bersama 3 liter air bersih. Semburkan campuran teh bawang putih tersebut pada keseluruhan tanaman termasuk di bahagian bawah daun

3. Tanam pokok bawang putih sekitar pokok buah
Seperti tanaman ros, pokok bawang putih yang ditanam di sekitar pokok buah berupaya mengelak serangan serangga dan penyakit terutamanya yang berpunca dari tanah. Ia mampu mencegah serangga perosak buah seperti lalat buah, kumbang dan sebagainya

4. Bawang putih sebagai racun kulat
Campurkan 2 labu bawang putih bersama 1 sudu teh cecair pencuci pinggan di dalam 2 cawan air. Kisarkan dan tapis. Campur pati bawang putih tadi bersama 1 gallon air dan semburkan pada tanaman yang dijangkiti. Campuran racun bawang putih ini juga boleh disimpan di dalam peti sejuk

5. Elak kehadiran ular
Bukan lah takut, tapi bahaya kepada keselamatan terutamanya jika ular yang menyelinap masuk dari laman menuju ke dalam rumah. Jadi, untuk atasi masalah ini berlaku, tanam bawang putih di sekitar kediaman anda. Ini kerana bawang putih merupakan pencegah alami untuk ular

6. Mencegah tikus mondok
Tikus mondok adalah ancaman utama jika anda seorang penternak. Ia akan aktif di waktu malam. Sebab itu, ramai yang tak akan perasan kehadiran tikus mondok di kebun atau kediaman kerana ia sangat kecil. Untuk mencegah atau menghalau tikus mondok di kebun anda, cuba hancurkan beberapa labu bawang putih dan masukkan ke dalam lubang yang dikesan menjadi tempat persembunyian tikus mondok

8. Elak serangan belalang
Belalang juga antara ancaman serangga perosak yang akan memakan tanaman anda secara diam. Walupun fizikalnya besar dan mudah dikesan, belalang antara serangga yang cepat memakan daun tanaman anda. Sedar-sedar, daun dah berlubang. Untuk atasi masalah ini, boleh cuba gunakan semburan teh bawang putih

9. Semburan racun untuk semua jenis serangga
Kisar 4 biji cili api bersama 4 ulas bawang putih, 3/4 sudu cecair pencuci pinggan, 1 sudu dan 3 cawan air. Biarkan bahan kisar 24 kemudian ditapis. Semburkan racun serangga bawang putih ini pada tanaman yang dijangkiti.

10. Bawang putih untuk ayam
Jika anda ada menternak ayam, burung dan sebagainya, Cuba hancurkan 2 atau 3 biji bawang putih. Kemudian  masukkan ia ke dalam air minuman ayam. Ia Mampu meningkat tahap immun ayam darisebarang penyakit

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Pengunaan racun serangga kimia memang cepat bertindak balas namun bahaya kepada kesihatan. Oleh itu, bagi anda yang berkebun sendiri, sebaiknya elak penggunaan racun serangga kimia. Terdapat banyak resepi racun serangga yang boleh anda lakukan sendiri dengan hanya menggunkan bahan-bahan yang mudah. Antaranya:

1. Racun daun tomato
Racun serangga yang diperbuat daripada daun tomato dipanggil tomatine. Kandungan alkaloid yang terdapat di dalam daun tomato berupaya membunuh serangga seperti Aphids dan tungau.

Bahan-bahan:
2 cawan daun tomato
2 cawan air
2 cawan air (digunakan selepas diperam)

Cara-cara;
1. Racik atau koyakkan kesemua daun tomato dan rendam bersama 2 cawan air semalaman
2. Tapiskan daun tomato dari ekstrak daun
3. Tambah lagi 2 cawan air ke dalam pati rendaman daun tomato tadi
4. Sembur campuran racun daun tomato pada keseluruhan pokok termasuk di bawah daun. Racun daun tomato tidak bahaya kepada serangga yang bermanfaat kepada tanaman seperti kumbang kura-kura

Bahan-bahan:
4 ulas bawang putih
2 sudu teh minyak sayura
500ml air
1 sudu teh sabun pencuci pinggan (elak dari menggunakan sabun yang mempunyai bahan peluntur. Sebaiknya pilih sabun yang bebas kimia)

Cara-cara:
1. Campurkan 4 ulas bawag putih yang telah diracik atau tumbuk halus bersama 2 sudu teh minyak sayur
2. Biarkan semalaman
3. tapis atau asingkan bawang putih dari minyak
4. Campur minyak tersebut kedalam kira-kira 500 ml air diikuti 1 sudu teh sabun mencuci pinggan. Simpan campuran minyak bawang putih didalam botol dan semburkan apabila perlu.

Nota: Semburan ini boleh memudaratkan serangga yang bermanfaat untuk tumbuhan. Seeloknya, pastikan tiada serangga bermanfaat semasa menyembur dan sembur kepada serangga perosak sahaja.

3. Semburan cili (Hot papper spray)
Cili mengandungi capsaicin yang menyebabkan kepedasan yang boleh mencederakan serangga seperti semut. Ia berkesan untuk mencegah dan memusnahkan mites dan whiteflies

Bahan-bahan:
2 sudu besar sos cili (cari yang jenis pedas. lagi pedas lagi bagus)
4 sudu besar sos tabasco
1 sudu teh sabun pencuci pinggan

Cara-cara:
1. Campur 2 sudu besar (tablespoon) sos cili (lagi pedas lagi bagus)/4 sudu besar sos Tabasco beserta 1 sudu teh (teaspoon) sabun mencuci pinggan bio-degradasi (elakkan dari menggunakan sabun yang mengandungi bahan peluntur) kedalam 1 liter air.
2. Biarkan semalaman.
3. Sembur apabila perlu.

4. Semburan sabun
Kandungan sabun berupaya mencedera dan merosakkan kulit serangga. Secara tidak langsung ia memberi ancaman kepada sernagga terutamanya yang jenis kecil seperti Aphids, scale, tungau, thrips , whiteflies, kumbang dan sebarang jenis serangga berkulit lembut

Bahan-bahan:
1 sudu besar sabun pencuci pinggan jenis serbuk
3.8 liter air tanpa klorin

Cara-cara: Campurkan kedua-dua bahan sehingga rata dan semburkan pada tanaman yang diserang perosak

Nota: Elakkan dari menyembur semburan sabun pada waktu tengahari/cuaca panas. Seeloknya sembur pada waktu awal pagi atau lewat petang.

5. Semburan baking soda
Soda penaik (natrium bikarbonat) telah terbukti mengurangkan serangan kulat powdery mildew pada tumbuhan dengan merencat spora kulat, lalu menghalangnya dari bercambah

Bahan-bahan:
1 sudu besar baking soda
1 sudu besar minyak masak sayuran
1 sudu besar cecair pencuci pinggan
3.8 liter air

Cara-cara:
1. Campurkan semua bahan sehingga sebati
2. Gunakan terus bancuhan sebagai semburan pada tanaman yang menunjukkan serangan kulat
Nota: semburan soda penaik yang pekat boleh menyebabkan kelecuran pada daun i.e kelihatan tompok hitam pada daun seperti kesan terbakar. Tambah air sekiranya semburan soda penaik anda menjadi pekat.


Api Dapur Masak Semput-Semput, Baik Pulih Dengan Aluminum Foil Sahaja

Beberapa hari ni, banyak Impiana baca perkongsian rakan-rakan di laman sosial mengenai dapur masak api tak konsisten. Api yang keluar macam semput pula. Mungkin ini penangan tempoh PKPK lalu, 24 jam duduk rumah mak-mak dah macam kedai mamak. Masak sehari 5 kali.

Anda tak perlu keluar duit yang banyak untuk beli dapur baru. Hanya modal aluminium foil sahaja. Api dapur akan jadi ok seperti biasa. Cara-caranya:

1. Buatkan gegelung dari aluminium foil mengikut saiz penunu dapur kita seperti dalam gambar

2. Ketebalan dan ketinggian aluminium foil tu bagi sama rata dengan penunu dapur

3. Letakkan gegelung aluminium di sekeliling penunu api dapur

4. Terakhir, ubah suai kedudukan gegelung aluminium tu sehingga api dapur kembali normal

Selamat mencuba. Saya harap perkongsian ini dapat membantu suri rumah untuk jimat kos. Tak perlu modal yang banyak untuk beli dapur baru. Kita boleh DIY sendiri

Yang duduk rumah bersaiz kompak, Penyediaan ruang simpanan sangat kritikal. Selagi ada dinding yang kosong, sebolehnya nak digunakan sabagai tempat simpanan. Kalau rumah sendiri tak apa. Boleh tebuk dinding untuk buat kabinet dinding atau rak terbuka.

Tapi yang menyewa, memang terang-terang pemilik tak bagi paku atau tebuk dinding melaikan dibernarkan. Tapi, Mohd Hafizallah Ariffin ada idea lebih bijak bina tingkat untuk ruang simpanan atas mesin basuh tanpa perlu tebuk dinding dengan hanya menggunakan paip PVC

1. Penyambung ‘L’ pipe pvc – RM 0.47 sebiji(beli di kedai mr.d.i.y)
(2 biji x 0.47 = RM 0.94)
2. Penyambung ‘T’ pipe pvc – rm0.66 sebiji(beli di kedai mr.d.i.y)
(12 biji x 0.66 = RM 7.92)
3. Siku ‘L’ besi – RM 2.00 sepeket(beli di ledai eco)
4. Papan – RM 8.00(kalau tak silap) sepapan(beli di ikea)
(2 papan × 8.00 = RM 16.00)
5. Batang pipe pvc – RM 1.51 sebatang(beli di kedai mr.d.i.y)
(8 batang × 1.51 = RM 12.08)

Papan itu boleh cari tempat lain kalau ade tempat yang lagi murah dan kualiti yang baik….
Siku ‘L’ saya lekatkan dengan skru di penyambung pvc untuk lebih kukuh dan berkeyakinan.

Sambungan yang lain mesti guna gam untuk pvc punye bile semua ukuran da cantik dan memenuhi citarasa.

Sekian Terima Kasih, Selamat Mencuba

Ada tak di kalangan anda yang pernah melihat perkakas dapur seperti dulang berputar ini dijual di kedai kelengkapan rumah mahupun secara dalam talian? Tahukah anda, dulang berputar ini sebenarnya namanya lebih dikenali sebagai ‘Lazy Suzan Tray’.

Mengapa perkataan ‘Lazy’ ini sering disinonimkan dengan perkakas dulang berputar ini? Adakah inovasi yang dimiliki oleh dulang berputar ini membawa maksud perkakas dapur ini gemar digunakan oleh yang pemalas?

Mungkin ada sesetengah di kalangan anda yang beranggapan inovasi dulang yang boleh berputar ini melambangkan sikap malas seseorang sekiranya digunakan.

Meski begitu, tahukah anda sebenarnya penggunaan dulang berputar ini merupakan sebuah produk perkakas dapur yang boleh memberi pelbagai kemudahan kepada anda?

Untuk pengetahuan anda, dengan fungsi putaran 360 darjah, dulang berputar ini sememangnya amat sesuai digunakan sebagai aksesori perkakas dapur bagi meletakkan pelbagai bekas atau balang rempah seperti garam, gula, serbuk perasa dan sebagainya.

Malah, apabila menjelang musim perayaan seperi Hari Raya Aidilfitri, ada segelintir yang menggunakan dulang berputar ini bagi meletakkan balang biskut di atas meja makan tetamu.

Foto sumber: repictblog

Bagaimanapun, terpulang kepada tanggapan masing-masing terhadap mengenai penggunaan dulang berputar ini sama ada ia merupakan satu inovasi memudahkan atau memalaskan.

Kerosakkan yang sering berlaku pada penghawa dingin seperti air penghawa dingin bocor, tidak terasa udara sejuk dan banyak lagi. Di Malaysia, cuaca memang panas dan penggunaan penghawa diingin amatlah diperlukan. Kalau ada pengahwa dingin ini, selain bil eletrik yang mahal, kos selenggara juga boleh tahan mahal.

TIPS PENJAGAAN PENGHAWA DINGIN DI RUMAH

Tahukah anda, ada beberapa tips yg perlu anda tahu supaya aircond tahan lebih lama dan kurang mengeluarkan kos penyelengaraan.

Anda akan jimat kos penyelenggaraan aircond sekaligus menyelamatkan poket anda.

1) Sebelum membuat pembelian aircond baru, pastikan jenama yang dijamin ketahanannya oleh pengeluar-pegeluar aircond berkenaan. Dapatkan perkhidmatan dari juruservis yang bertauliah. Kenal pasti unit indoor dan outdoor unit berkenaan. Supaya anda tidak terkeliru.

2) Gunakan House Power yang bersesuaian dengan keluasan bilik anda. Cara mengukur keluasan bilik (panjang x lebar x (tinggi x 10) = BTU ) 10,000 Btu bersamaan 1HP.

* contoh 10 x 10 x (9 x 10) = 10 x 10 x 90 = 9,000Btu keperluan hp untuk bilik berukuran ini ialah 1hp keupayaan compressor 9,000BTU

3) Setelah suis utama dihidupkan, tekan butang alat kawalan jauh, setkan suhu kepada 24-25 deg C, biarkan udara bilik sejuk terlebih dahulu, sebelum turunkan suhu ketahap yang lebih dingin, pastikan pintu dan tingkap sentiasa ditutup rapat.

4) Cuci Air filter dengan dengan air, cara membuka Air Filter boleh didapati dalam buku log manual yang disediakan pengeluar. Cuci sekurang-kurangnya 3 minggu sekali atau selewat-lewatnya sebulan sekali.

5) Cuci coil bahagian luar Outdoor dengan air sekurang-kurangnya sebulan sekali. Halakan hos paip dibahagian coil out door yang kelihatan, dengan memancutkan air seberapa ketika sehingga segala kotoran terhakis. Pastikan air tidak terkena bahagian motor kipas.

6) Jika suction paip bahagian luar kelihatan seperti frizzing (membeku) periksa blower indoor sama ada motor blower indoor berfugsi atau tidak. Periksa Air Filter sama ada tersumbat. Jika Indoor berkeadaan baik, berkemungkinan unit mengalami kebocoran gas, hubungi juruservis.

7) Jangan biarkan aircond anda On 24jam kerana ini akan membebankan aircond anda. Setiap lapan jam waktu beroperasi, rehatkan sekurang-kurangnya selama 2-3jam.

8) Jangan biarkan pintu bilik atau tingkap terbuka semasa anda mengunakan aircond, kerana suhu bilik tidak akan turun jika tingkap dan pintu terbuka, ia akan membeban compressor bahagian outdoor untuk mendapatkan suhu yang anda tetapkan.

9) Vacuum hujung hos drain paip dengan mengunakan wet vacuum jika indoor unit anda mengalami kebocoran air. Jika masalah berteruskan hubungi juruservis.